Pykinimas
Pykinimas (lot. nausea) – skrandžio motorikos sutrikimas, atsirandantis dėl retroperistaltinio skrandžio sienos bangavimo ir pilvo ertmės nervinių rezginių dirginimo. Pykinti gali ir dėl vestibiulinio ausies aparato dirginimo (pvz., skrendant lėktuvu, plaukiant laivu). Pykinant gausėja seilėtekis, pablykšta oda, apima silpnumas, pila šaltas prakaitas, retėja pulsas ir mažėja arterinis kraujospūdis.